Diari Oficial de la Generalitat Valenciana


Sumari del DOGV 9471, del 16-11-2022 (2022/10212)

RESOLUCIÓ de 27 de juliol de 2022, del director general de Qualitat i Educació Ambiental, de la modificació de les condicions de la declaració d'impacte ambiental de 6 de febrer de 2007, del projecte d'explotació porcina de producció de garrins, en les parcel·les 40, 41, 42, 43, 44, 45, 46, 47, 48, 49, 50 del polígon 511, al terme municipal de Sinarcas (València). Expedient (1862539) 433/2006/AIA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10296


Data del document
:   27-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Sinarcas
    * impacte ambiental

RESOLUCIÓ de 27 de juliol de 2022, del director general de Qualitat i Educació Ambiental, de la modificació de les condicions de la declaració d'impacte ambiental de 6 de febrer de 2007, del projecte d'explotació porcina de producció de garrins, en les parcel·les 40, 41, 42, 43, 44, 45, 46, 47, 48, 49, 50 del polígon 511, al terme municipal de Sinarcas (València). Expedient (1862539) 433/2006/AIA. [2022/10994]  
  
  
Resolució de modificació de les condicions de la declaració d'impacte ambiental de 6 de febrer de 2007  
Expedient: (1862539) 433/2413-LNZ.  
Títol: explotació porcina de producció de garrins.   
Promotor: Gómez Diez, Producciones Agropecuarias.   
Òrgan substantiu: Servei de Prevenció i Control Integrat de la Contaminació (SPCIC).  
Ref. òrgan substantiu: 127/19 IPPC.  
Localització: parcel·les 40, 41, 42, 43, 44, 45, 46, 47, 48, 49, 50 del polígon 511 de Sinarcas (València).  
NIMA: 9556587210.  
  
Antecedents  
- En data de 6 de febrer de 2007 la Secretaria Autonòmica de Territori i Medi Ambient va emetre declaració d'impacte ambiental favorable a l'ampliació d'una explotació porcina de producció de garrins.  
  
- En data de 14 de març de 2007 s'emet resolució per la qual es modifiquen les parcel·les adscrites a l'activitat.  
- En data de 5 de juliol de 2018 s'emet resolució modificativa de la DIA a fi d'incloure diversos canvis realitzats en el pla de gestió de purins.  
- En data de 21 de novembre de 2021 va tindre entrada en aquest òrgan ambiental sol·licitud d'informe del Servei de Prevenció i Control Integrat de la Contaminació en relació amb la modificació del projecte i a la implantació de les millors tècniques disponibles. En la documentació remesa s'incloïa la descripció de diverses modificacions realitzades en l'explotació porcina respecte a l'autoritzat, i altres modificacions a realitzar segons la següent descripció:  
  
Canvis en l'explotació respecte a l'autoritzat:  
- La nau de reposició-transició només es va executar en la part corresponent a la reposició (de 891,35 m²), i van quedar 825,06 m² de la transició sense executar.  
- No es va executar l'habitatge del masover de 150 m².  
- No es van deixar sense ús les naus de marraneries (1 i 2). Una d'aquestes s'empra com a magatzem i la número 2 es va modificar amb la finalitat d'allotjar boxs de gestació de truges novelles.  
- Condicionament de la nau per a truges amb destinació a escorxador per al seu ús per a truges novelles.  
- Nou local de mares per a escorxador de 81,07 m².  
- Modificació de les dimensions de l'edifici d'oficines que va passar de 90 a 43 m².  
- Habilitació de zona de pàrquing amb marquesina.  
- Condicionament dels vestuaris.  
- Construccions existents i no incloses en l'AAI: magatzem que alberga el sistema de calefacció, marquesina per a pàrquing.  
Com a noves modificacions del projecte se citen:  
- Construcció d'una bassa de purins en les parcel·les 40 i 41 del polígon 511 de Sinarcas de 12.500 m³. La bassa es construirà excavada intentant compensar els desmunts i els terraplens. La seua base es construirà amb formigó al qual s'afegirà additiu hidròfug. Els laterals estaran recoberts amb làmina de PE d'alta densitat. L'altura de la bassa serà de 3,5 m, comptarà en la part superior dels talussos amb un camí perimetral de 7 metres d'ample i rampa interior per a poder efectuar la seua neteja. Comptarà amb un sistema de detecció de fugues.  
- Instal·lació solar fotovoltaica d'autoconsum de potència nominal 100 kW que ocuparà 520 m² i substituirà de manera parcial el subministrament d'energia a través de la xarxa.  
- A causa de la modificació del projecte, es fa necessari vincular a l'explotació les parcel·les 41, 42, 43, 44, 45, 46, 50 del polígon 511 de Sinarcas.  
La documentació remesa va incloure un nou pla de gestió de purins en el qual es va tindre en compte l'Ordre 10/2018 per la qual s'aprova el codi de bones pràctiques agràries de la Comunitat Valenciana. S'aporta una base territorial de 355,8424 ha on es gestionaran els 29.408,58 kg de nitrogen que contindran els purins segons càlculs del promotor realitzats sobre la base de l'alimentació proporcionada als animals.  
  
El 25 de gener de 2022 aquest òrgan ambiental va emetre un informe en el qual s'assenyalava que en l'ortofoto del 2021 podien observar-se les modificacions indicades en la documentació tècnica inclòs el parc solar fotovoltaic per la qual cosa l'única estructura no executada era la bassa de purins.  
Atés que les modificacions proposades no es trobaven en cap dels supòsits de la legislació en matèria d'avaluació d'impacte ambiental, es va procedir, en l'informe esmentat, a la realització d'una anàlisi segons l'article 7.2.c de la Llei 21/2013 (modificacions de projectes ja executats). De l'anàlisi realitzada es va concloure, mitjançant informe de 25 de gener de 2022, que la modificació del projecte no requeria la realització d'un nou tràmit d'avaluació d'impacte ambiental. No obstant això, s'assenyalava que alguns dels condicionants ambientals inclosos en la DIA es consideraven obsolets per la qual cosa es requeria la seua actualització.  
Amb la finalitat d'iniciar el tràmit de modificació dels condicionants de la DIA aquest òrgan ambiental va sol·licitar a l'òrgan substantiu:  
- El pronunciament del promotor i de l'òrgan substantiu respecte al compliment del condicionant 7 i, si és el cas, els suggeriments realitzats pel promotor per a actualitzar el dit condicionant.  
- Qualsevol modificació de la documentació remesa.  
- La concreció de les possibles afeccions paleontològiques.  
- Informes obtinguts en el procediment substantiu que pogueren resultar rellevants a fi d'actualitzar o modificar els condicionants de la DIA.  
De manera complementària es va informar a l'òrgan substantiu que havia de revisar-se el pla de gestió de purins a l'efecte de complir, en el càlcul del nitrogen produït, les especificacions de l'RD 306/2020 d'ordenació de les explotacions porcines.  
- Mitjançant ofici de 6 d'abril de 2022, l'òrgan substantiu remet:  
Informes sectorials.  
Diligència de finalització del termini d'informació pública.  
Informe del promotor referent al condicionant 7 de la DIA.  
Els informes emesos es refereixen a la instal·lació fotovoltaica a excepció de l'informe de l'òrgan de conca que es refereix al conjunt de l'explotació. Es van emetre els següents informes:  
- Informe de 22 de desembre de 2021, de la Secció d'Indústria de la Conselleria d'Indústria, Energia i Mines de València, referent a la instal·lació fotovoltaica en el qual es detallen aspectes de la tramitació administrativa per a l'autorització de les instal·lacions industrials i de l'1 de maig de 2022 referent a aspectes de seguretat industrial.  
- Informe de 10 de maig de 2021, de compatibilitat urbanística favorable de l'Ajuntament de Sinarcas (bassa de purins).  
- Informe d'11 de maig de 2021 de compatibilitat urbanística referida a la instal·lació fotovoltaica. Considera l'informe compatible amb el planejament la instal·lació. No obstant això, el promotor haurà d'aportar documentació addicional a l'efecte de la llicència d'obres.  
- Informe de la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica de 18 d'octubre de 2021 en matèria del sòl no urbanitzable (instal·lació fotovoltaica) en sentit favorable sempre que la meitat de la parcel·la 47 del polígon 511 es mantinga en el seu ús agrari o forestal.  
- Informe de 12 de gener de 2022, de la Confederació Hidrogràfica del Xúquer, referit a la disponibilitat de recursos hídrics i la gestió de purins i aigües residuals. Conclou l'informe amb diverses prescripcions que haurà de complir el promotor del projecte referides a la necessitat de sol·licitar autorització a l'òrgan de conca abans d'efectuar qualsevol instal·lació que afecte zona de policia de llit, comptar amb certificat d'impermeabilitat i estanquitat de basses i depòsits d'acumulació, comunicar el volum d'aigua consumida, respectar la prohibició de realitzar qualsevol tipus d'abocament directe o indirecte a les aigües, mantindre les instal·lacions netes de residus i sense apilaments a la intempèrie.  
- Informe del promotor de 21 de febrer de 2022 respecte als següents aspectes:  
Respecte al condicionant número 7 de la DIA referit a l'aplicació d'un tractament enzimàtic en els purins a fi de disminuir olors i càrrega contaminant, exposa que la solució exigida en la DIA no va resultar efectiva i actualment se substitueix el tractament enzimàtic per l'aplicació de les MTD.  
Respecte a la possible afecció paleontològica, exposa que els estudis realitzats no han detectat afeccions paleontològiques en l'àrea d'actuació.  
  
Consideracions ambientals  
Aquesta resolució es realitza exclusivament a fi de modificar les condicions de la declaració d'impacte ambiental de 6 de febrer de 2007 per la qual cosa no analitza, atesa la conclusió de no necessitat de realització de nou procediment ambiental manifestat en l'informe de 25 de gener de 2022, les modificacions del projecte, inclòs el pla de gestió de purins pel que l'òrgan substantiu, dins de les seues atribucions, haurà de disposar el que resulte procedent.  
Referent a la modificació de les condicions de la DIA, s'indica el següent:  
- Es considera necessari modificar el condicionant número 6 a fi de millorar la seua redacció de manera que incloga totes les estructures exteriors d'emmagatzematge de purins.  
- Atés que el promotor considera més adequada l'aplicació d'MTD per a aconseguir els mateixos objectius perseguits mitjançant l'aplicació del condicionant número 7, es considera necessari la seua modificació per a fer-ho eficaç i efectiu.  
- A fi d'actualitzar la normativa en vigor es procedirà a la modificació dels condicionants 1, 2 i 10.  
La documentació aportada pel promotor i per l'òrgan substantiu han proporcionat suficients elements de judici per a resoldre. En la tramitació realitzada s'ha emés informe per l'òrgan de conca, com a òrgan prèviament consultat en la realització del procediment ambiental que va finalitzar amb l'emissió de la DIA de 6 de febrer de 2007.  
  
Finalment i per a facilitar l'aplicació de les condicions de la DIA, es redactarà un text refós de l'apartat primer de la resolució per la qual es va emetre la DIA en què es recolliran tots els condicionants que han de ser tinguts en compte en el desenvolupament del projecte amb la finalitat de facilitar la seua aplicació.  
  
Consideracions jurídiques  
L'article 44 de la Llei 21/2013 estableix la possibilitat de modificar les condicions de la declaració d'impacte ambiental quan es donen les circumstàncies establides en els apartats a), b) i c) del punt 1 de l'article 44.  
El procediment de modificació dels condicionants ambientals s'ha ajustat al que s'estableix en l'article 44 de la Llei 21/2013.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que antecedeix, a proposta del Servei d'Avaluació d'Impacte Ambiental, fent ús de les atribucions que ostente, resolc:  
  
Primer  
Es procedeix a la modificació dels condicionants 1, 2, 6, 7, 10 de la DIA de 6 de febrer de 2007 que s'incorporen al següent text refós:  
  
1. Atesa la ubicació del projecte en sòl no urbanitzable, qualsevol modificació que es realitze del projecte quedarà subjecta a les previsions de la normativa establida en aquesta matèria.  
2. La documentació en la qual es justifique la disponibilitat d'assegurança de retirada de cadàvers es presentarà davant l'òrgan substantiu.  
3. S'establirà una nova zona de magatzematge de residus tan allunyada com siga possible de la rambla de la Hoz.  
4. La granja comptarà amb sistemes que permeten l'adequada evacuació de pluvials establint la separació total de la xarxa de pluvials amb la xarxa d'aigües residuals o de purins. L'evacuació de pluvials a domini públic comptarà amb els permisos pertinents expedits per la Confederació Hidrogràfica del Xúquer.  
5. D'acord amb l'Informe elaborat per la Confederació Hidrogràfica del Xúquer i esmentat anteriorment, es respectarà la zona de servitud de 5 metres d'amplària al llarg de llit públic. L'alineació de la tanca haurà de ser supervisada i situar-se a 15 metres de la zona de servitud havent de ser permeable al pas de possibles corrents. No es permetrà el depòsit de materials en el llit o en els seus marges.  
  
6. Les basses de purins hauran d'estar barrades impedint el pas de persones o animals a aquestes, i comptaran amb coberta fixa o flotant per a minimitzar les emissions.  
7. El promotor, amb la finalitat de disminuir la càrrega contaminant dels purins i l'emissió d'olors abans de la seua aplicació en camp podrà aplicar un tractament enzimàtic o altres tècniques (MTD) que aconseguisquen els mateixos resultats.  
8. S'evitarà l'augment de gasos contaminants produïts pels animals vigilant la qualitat i la quantitat dels pinsos emprats en la seua alimentació així com el correcte subministrament d'aigua.  
9. En l'aplicació del purí en els camps es respectaran les següents distàncies mínimes:  
- 100 metres respecte a altres explotacions amb capacitat fins a 120 UGM  
- 200 metres respecte a explotacions amb capacitat de 120 a 864 UGM i nuclis urbans.  
- En relació als cursos d'aigües, es respectarà el que s'estableix en el Reglament del domini públic hidràulic, que desenvolupa els títols preliminar I, IV, V, VI, i VII de la Llei 29/1985, de 2 d'agost, d'aigües, aprovat pel Reial decret 849/1996, d'11 d'abril, i el que es disposa en els diferents plans hidrològics de conca.  
- La gestió del purí en els camps haurà de realitzar-se mitjançant l'aplicació d'una fina làmina sobre el terreny per a contribuir a la seua ràpida absorció. Posteriorment es realitzarà un ràpid enterrat d'aquest per a evitar pèrdues de nitrogen amoniacal a l'atmosfera i proliferació d'insectes.  
10. L'explotació comptarà obligatòriament amb les mesures d'higiene previstes en la legislació vigent en matèria d'ordenació de les explotacions porcines.  
11- En cas de construcció de planta de tractament de purins en zones o municipis pròxims a la granja, el promotor haurà d'efectuar la gestió dels purins per mitjà d'aquesta planta.  
  
Segon  
Conforme al que es preveu en l'article 44.6 de la Llei 21/2013, de 9 de desembre:  
a. Ordenar la publicació de la present resolució en el Diari Oficial de la Generalitat Valenciana, així com en la seu electrònica.  
b. La present resolució no serà objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza la modificació del projecte.  
  
València, 27 de juliol de 2022.- El director general de Qualitat i Educació Ambiental: Joan Piquer Huerga.